Ο **Έλφγουιρντ του Ουέσσεξ** (*Ælfweard of Wessex*, 902 – 2 Αυγούστου 924) βασιλιάς του Ουέσσεξ (924) για 4 εβδομάδες ήταν μεγαλύτερος γιος του Εδουάρδου του γηραιού και της δεύτερης συζύγου του Έλφλεντ. Διαδέχθηκε τον πατέρα του στο Ουέσσεξ στις 17 Ιουλίου 924 ενώ ο ετεροθαλής αδελφός του Έθελσταν της Αγγλίας ο οποίος ήταν μεγαλύτερος του ήταν διάδοχος του πατέρα τους στην Μερκία. Ο Έλφγουιρντ πέθανε πρόωρα και άτεκνος στις 2 Αυγούστου της ίδιας χρονιάς, ο αδελφός του Έθελσταν κληρονόμησε και το Ουέσσεξ.

Ιστορικές αναφορές
------------------

Το Αγγλοσαξωνικό χρονικό αναφέρει ότι ο Έλφγουιρντ πέθανε αμέσως μετά από τον πατέρα του στις 17 Ιουλίου 924 και τάφηκε στο αβαείο του Γουίντσεστερ μαζί με τον Εδουάρδο τον πρεσβύτερο. Το *Χειρόγραφο-Δ* του χρονικού αναφέρει ότι πέθανε μόλις 16 μέρες μετά τον πατέρα του αλλά δεν αποδίδει καμιά βασιλεία σε αυτόν, ένας κατάλογος ωστόσο Αγγλοσαξόνων βασιλέων του 12ου αιώνα αναφέρει ότι ο Έλφγουιρντ ήταν βασιλιάς για τέσσερις εβδομάδες. Περιγράφεται επίσης ως βασιλιάς τον 11ο αιώνα από μια πηγή που βασίστηκε σε παλιότερο υλικό. Ο Γουλιέλμος του Μαλμέσμπουρι από την άλλη πλευρά αναφέρει σαν μοναδικό γιο και διάδοχο του Εδουάρδου του πρεσβύτερου μόνο τον Έθελσταν σύμφωνα με την επιθυμία του παππού τους Αλφρέδου του Μέγα.  Ο συγγραφέας Μίχαελ Λάπιτζ (γεν. 1942) αναφέρει σχετικά με την μαρτυρία του Γουλιέλμου του Μαλμέσμπουρι ότι ήταν παρανόηση που βασίστηκε σε κάποιο αρχαίο κείμενο.
Οι αναφορές αυτές οδήγησαν σε σύγκρουση την σύγχρονη ιστορική κοινότητα σχετικά με το θέμα της διαδοχής του πατέρα τους αν τον διαδέχτηκε ο ίδιος ο Έλφγουιρντ ή ο Έθελσταν ο οποίος ήταν και ηλικιακά μεγαλύτερος του. Μια εναλλακτική γνώμη η οποία τελικά επικράτησε είναι ότι τα δυο αδέλφια κυβέρνησαν μαζί σε διαφορετικά βασίλεια αφού τα Χρονικά της Μερκίας αναφέρουν μόνο τον Έθελσταν σαν βασιλιά, από την άλλη πλευρά ο Γουλιέλμος του Μαλμέσμπουρι ανατράφηκε και εκπαιδεύτηκε στην αυλή της Μερκίας από την θεία του Έθελφλιντ. Ο Σίμον Κέυνς αναφέρει ότι ο Έλφγουιρντ αναγνωρίστηκε τελικά βασιλιάς του Ουέσσεξ και ο Έθελσταν βασιλιάς της Μερκίας ενώ ο ίδιος ο Εδουάρδος ο πρεσβύτερος είχε στόχο να μοιράσει το βασίλειο του, είναι προφανές ότι οι ευγενείς του Ουέσσεξ εξέλεξαν σαν βασιλιά τους τον Έλφγουιρντ και οι ευγενείς της Μερκίας τον Έθελσταν. Μετά τον πρόωρο θάνατο του Έλφγουιρντ ο Έθελσταν συνάντησε πολλές αντιδράσεις στο Ουέσσεξ, δεν στέφτηκε βασιλιάς των Αγγλοσαξόνων πριν από τις 4 Σεπτεμβρίου 925.

Παραπομπές
----------

1. ↑  (Αγγλικά) *Find A Grave*. 29122896. Ανακτήθηκε στις 9  Οκτωβρίου 2017.
2. ↑  Darryl Roger Lundy: (Αγγλικά) *The Peerage*. p10662.htm#i106615. Ανακτήθηκε στις 9  Οκτωβρίου 2017.
3. 1 2 3 4 5 6 7  «Kindred Britain»
4. ↑  Yorke, *Bishop Æthelwold*. p. 71.
5. ↑  (Rochester, Cathedral Library, MS A.3.5, fols. 7v-8r).
6. ↑  Yorke, Bishop Æthelwold. p. 71.
7. ↑  f. 9v, cited by Yorke.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Οκτωβρίου 2020. Ανακτήθηκε στις 9 Νοεμβρίου 2017.
9. ↑  Williams, "Some Notes", pp. 149–50.
10. ↑  Lapidge, "Some Latin poems as evidence for the reign of Athelstan." 50-1.
11. ↑  Williams, "Some Notes", pp. 149–50.
12. ↑  Yorke, Bishop Æthelwold. p. 71.
13. ↑  Williams, "Some Notes", pp. 149–50.
14. ↑  Walker, Mercia and the Making of England. p. 127.
15. ↑  Keynes, 'Rulers of the English', p. 514
16. ↑  Foot, Æthelstan, p. 17

Πηγές
-----

* Foot, Sarah (2011). Æthelstan the first king of England. Yale University Press.
* Keynes, Simon (2001). "Rulers of the English, c.450–1066". In Michael Lapidge, John Blair, Simon Keynes and Donald Scragg. The Blackwell Encyclopedia of Anglo-Saxon England. Blackwell Publishing.
* Lapidge, Michael. "Some Latin Poems as Evidence for the Reign of Athelstan." In Anglo-Latin Literature 900–1066, ed. M. Lapidge. London, 1993.
* Lapidge, Michael (2001). The Blackwell Encyclopaedia of Anglo-Saxon England. Wiley-Blackwell.
* Walker, Ian W. (2000). Mercia and the Making of England. Sutton Pub Limited.
* Williams, Ann, "Some Notes and Considerations on Problems Connected with the English Royal Succession, 860–1066", Proceedings of the Battle Conference, 1978, R. Allen Brown, ed. Boydell & Brewer, 1979, 144–167.
* Yorke, Barbara. Bishop Æthelwold. His Career and Influence. Woodbridge, 1988.

Εξωτερικοί σύνδεσμοι
--------------------

* Έλφγουιρντ Αρχειοθετήθηκε 2020-10-02 στο Wayback Machine.

|  |
| --- |
| Έλφγουιρντ του Ουέσσεξ **Οίκος του Ουέσσεξ****Γέννηση:** 902 **Θάνατος:** 2 Αυγούστου 924 |
| Βασιλικοί τίτλοι |
| ΠροκάτοχοςΕδουάρδος ο Πρεσβύτερος | **Βασιλιάς των Αγγλοσαξόνων**924 | ΔιάδοχοςΈθελσταν της Αγγλίας |

}


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ælfweard of Wessex  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |